CELEX: 32021D1407
Language: lv
Date: 2021-08-26 00:00:00
Title: Komisijas Īstenošanas lēmums (ES) 2021/1407 (2021. gada 26. augusts), ar ko Īstenošanas lēmumu (ES) 2019/919 groza attiecībā uz saskaņotajiem standartiem par ugunsizturīgām degvielas šļūtenēm, ugunsneizturīgām degvielas šļūtenēm, kingstoniem un korpusam caurejošiem cauruļu veidgabaliem, iebūvētu dīzeļdzinēju degvielas, eļļošanas padeves un elektrisko sistēmu sastāvdaļām un stūres ratiem

27.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 303/8
               
            
         KOMISIJAS ĪSTENOŠANAS LĒMUMS (ES) 2021/1407
         (2021. gada 26. augusts),
         ar ko Īstenošanas lēmumu (ES) 2019/919 groza attiecībā uz saskaņotajiem standartiem par ugunsizturīgām degvielas šļūtenēm, ugunsneizturīgām degvielas šļūtenēm, kingstoniem un korpusam caurejošiem cauruļu veidgabaliem, iebūvētu dīzeļdzinēju degvielas, eļļošanas padeves un elektrisko sistēmu sastāvdaļām un stūres ratiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2013/53/ES (2) 14. pantu ražojumus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, pieņem par atbilstīgiem minētajos standartos vai to daļās iekļautajām prasībām, kā noteikts Direktīvas 2013/53/ES 4. panta 1. punktā un minētās direktīvas I pielikumā.
                  
               
                     (2)
                  
                  
                     Ar Komisijas Īstenošanas lēmumu C(2015) 8736 (3) Komisija iesniedza Eiropas Standartizācijas komitejai (CEN) un Eiropas Elektrotehnikas standartizācijas komitejai (Cenelec) pieprasījumu Direktīvas 2013/53/ES īstenošanas vajadzībām izstrādāt un pārskatīt saskaņotos standartus, lai pievērstos pamatprasībām, kas noteiktas Direktīvas 2013/53/ES 4. panta 1. punktā un minētās direktīvas I pielikumā un kas ir stingrākas salīdzinājumā ar atcelto Eiropas Parlamenta un Padomes Direktīvu 94/25/EK (4).
                  
               
                     (3)
                  
                  
                     Ar Īstenošanas lēmumu C(2015) 8736 CEN un Cenelec tika arī iesniegts pieprasījums pārskatīt standartus, kuru atsauces ir publicētas ar Komisijas Paziņojumu 2015/C 087/01 (5).
                  
               
                     (4)
                  
                  
                     Pamatojoties uz Īstenošanas lēmumā C(2015) 8736 pausto prasījumu, CEN pārskatīja šādus saskaņotos standartus, uz kuriem atsauces ir publicētas ar Komisijas Īstenošanas lēmumu (ES) 2019/919 (6): EN ISO 7840:2018 par ugunsizturīgām degvielas šļūtenēm, EN ISO 8469:2018 par ugunsneizturīgām degvielas šļūtenēm, EN ISO 9093-1:2018 un EN ISO 9093-2:2018 par šuvēm un korpusa savienotājelementiem, un EN ISO 16147:2017 par iebūvētiem dīzeļdzinējiem, dzinēja degvielas, eļļošanas padeves un elektrisko sistēmu sastāvdaļām. Rezultātā tika pieņemti šādi saskaņotie standarti: EN ISO 7840:2021, EN ISO 8469:2021, EN ISO 9093:2021 un EN ISO 16147:2021.
                  
               
                     (5)
                  
                  
                     Pamatojoties uz Īstenošanas lēmumā C(2015) 8736 pausto prasījumu, CEN izstrādāja arī jaunu saskaņoto standartu EN ISO 23411:2021 par stūres ratiem.
                  
               
                     (6)
                  
                  
                     Komisija kopā ar CEN ir novērtējusi, vai minētie, CEN izstrādātie vai pārskatītie standarti atbilst Īstenošanas lēmumā C(2015) 8736 paustajam prasījumam.
                  
               
                     (7)
                  
                  
                     Standarts EN ISO 7840:2021 nosaka vispārīgās prasības un fiziskos testus tādām ugunsizturīgām degvielas šļūtenēm benzīna vai ar etanolu sajaukta benzīna un dīzeļdegvielas vai ar FAME sajauktas dīzeļdegvielas padevei, kuras paredzētas darba spiedienam, kas nepārsniedz 0,34 MPa šļūtenēm ar iekšējo diametru līdz 10 mm (ieskaitot) un 0,25 MPa šļūtenēm līdz 63 mm iekšējam diametram mazizmēra kuģos.
                  
               
                     (8)
                  
                  
                     Standarts EN ISO 8469:2021 nosaka vispārīgās prasības un fiziskos testus tādām ugunsizturīgām degvielas šļūtenēm benzīna vai ar etanolu sajaukta benzīna un dīzeļdegvielas vai ar FAME sajauktas dīzeļdegvielas padevei, kuras paredzētas darba spiedienam, kas nepārsniedz 0,34 MPa šļūtenēm ar iekšējo diametru līdz 10 mm (ieskaitot) un 0,25 MPa šļūtenēm līdz 63 mm iekšējam diametram mazizmēra kuģos līdz 24 m.
                  
               
                     (9)
                  
                  
                     Standarts EN ISO 9093:2021 nosaka prasības attiecībā uz korpusam caurejošiem cauruļu veidgabaliem, kingstoniem, šļūteņu savienojumiem, to piederumiem un to uzstādīšanu mazizmēra kuģos līdz 24 m.
                  
               
                     (10)
                  
                  
                     Standarts EN ISO 16147:2021 nosaka prasības dzinēja degvielas, eļļas un elektrisko sistēmu sastāvdaļu projektēšanai un uzstādīšanai iebūvētos dīzeļdzinējos, lai līdz minimumam samazinātu degvielas noplūdi, elektrošoka risku un ugunsgrēka risku un/vai izplatīšanos uz mazizmēra kuģiem līdz 24 m.
                  
               
                     (11)
                  
                  
                     Standarts EN ISO 23411:2021 nosaka stūres ratu konstrukcijas un testēšanas prasības mazizmēra kuģiem līdz 24 m.
                  
               
                     (12)
                  
                  
                     Standarts EN ISO 7840:2021, EN ISO 8469:2021, EN ISO 9093:2021, EN ISO 16147:2021 un EN ISO 23411:2021 atbilst prasībām, kuras bija paredzēts aptvert un kuras noteiktas Direktīvas 2013/53/ES 4. panta 1. punktā, kā arī minētās direktīvas I pielikuma A daļā. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (13)
                  
                  
                     Standartam EN ISO 7840:2021 ir jāaizstāj standarts EN ISO 7840:2018. Standartam EN ISO 8469:2021 ir jāaizstāj standarts EN ISO 8469:2018. Standartam EN ISO 9093:2021 ir jāaizstāj standarts EN ISO 9093-1:2018 un EN ISO 9093-2:2018. Standartam EN ISO 16147:2021 ir jāaizstāj standarts EN ISO 16147:2017. Standartam EN ISO 23411:2021 ir jāaizstāj standarts EN ISO 9775:2017 un EN ISO 15652:2017, kuri publicēti ar Komisijas Paziņojumu 2018/C 209/05 (7).
                  
               
                     (14)
                  
                  
                     Tāpēc atsauces uz standartiem EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 un EN ISO 16147:2017 Eiropas Savienības Oficiālajā Vēstnesī (8) ir jāatsauc.
                  
               
                     (15)
                  
                  
                     Lai ražotājiem dotu pietiekami daudz laika pielāgot savus ražojumus saskaņoto standartu EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 un EN ISO 16147:2017 pārskatītajām versijām, ir jāatliek uz minētajiem standartiem izdarīto atsauču atsaukšana.
                  
               
                     (16)
                  
                  
                     Īstenošanas lēmuma (ES) 2019/919 I pielikumā ir uzskaitītas Direktīvas 2013/53/ES īstenošanas vajadzībām izstrādāto saskaņoto standartu atsauces. Minētajā pielikumā būtu jāiekļauj atsauces uz saskaņotajiem standartiem EN ISO 7840:2021, EN ISO 8469:2021, EN ISO 9093:2021, EN ISO 16147:2021 un EN ISO 23411:2021. No minētā pielikuma būtu jāsvītro atsauces uz saskaņotajiem standartiem EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018.
                  
               
                     (17)
                  
                  
                     Īstenošanas lēmuma (ES) 2019/919 II pielikumā ir uzskaitītas atsauces uz saskaņotajiem standartiem, kas izstrādāti Direktīvas 2013/53/ES īstenošanas vajadzībām un kas ir atsaukti no Eiropas Savienības Oficiālā Vēstneša. Minētajā pielikumā būtu jāiekļauj atsauces uz saskaņotajiem standartiem EN ISO 9775:2017, EN ISO 15652:2017 un EN ISO 16147:2017.
                  
               
                     (18)
                  
                  
                     Tāpēc Īstenošanas lēmums (ES) 2019/919 būtu attiecīgi jāgroza.
                  
               
                     (19)
                  
                  
                     No dienas, kad atsauce uz saskaņoto standartu publicēta Eiropas Savienības Oficiālajā Vēstnesī, šā standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tādēļ šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/919 groza šādi:
            
                        1)
                     
                     
                        lēmuma I pielikumu groza saskaņā ar šā lēmuma I pielikumu;
                     
                  
                        2)
                     
                     
                        lēmuma II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            I pielikuma 2. punktu piemēro no 2023. gada 27. februāra.
         
         
            Briselē, 2021. gada 26. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2013/53/ES (2013. gada 20. novembris) par atpūtas kuģiem un ūdens motocikliem un ar ko atceļ Direktīvu 94/25/EK (OV L 354, 28.12.2013., 90. lpp.).
         
            (3)  Komisijas Īstenošanas lēmums C(2015) 8736 (2015. gada 15. decembris) par standartizācijas pieprasījumu Eiropas Standartizācijas komitejai un Eiropas Elektrotehnikas standartizācijas komitejai attiecībā uz atpūtas kuģiem un ūdens motocikliem, lai atbalstītu Eiropas Parlamenta un Padomes 2013. gada 20. novembra Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK (Oficiālajā Vēstnesī vēl nav publicēts).
         
            (4)  Eiropas Parlamenta un Padomes Direktīva 94/25/EK (1994. gada 16. jūnijs) par dalībvalstu normatīvo un administratīvo aktu tuvināšanu attiecībā uz izpriecu kuģiem (OV L 164, 30.6.1994., 15. lpp.).
         
            (5)  Komisijas paziņojums saistībā ar Eiropas Parlamenta un Padomes 1994. gada 16. jūnija Direktīvas 94/25/EK par dalībvalstu normatīvo un administratīvo aktu tuvināšanu attiecībā uz izpriecu kuģiem īstenošanu (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 87, 13.3.2015., 1. lpp.).
         
            (6)  Komisijas Īstenošanas lēmums (ES) 2019/919 (2019. gada 4. jūnijs) par atpūtas kuģu un ūdens motociklu saskaņotajiem standartiem, kas izstrādāti Eiropas Parlamenta un Padomes Direktīvas 2013/53/ES īstenošanas vajadzībām (OV L 146, 5.6.2019., 106. lpp.).
         
            (7)  Komisijas paziņojums (2013. gada 20. novembris), kas sagatavots, īstenojot Eiropas Parlamenta un Padomes Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 209, 15.6.2018., 137. lpp.).
         
            (8)  OV C 209, 15.6.2018., 137. lpp.
         
      
      
         
            I PIELIKUMS
            Īstenošanas lēmuma (ES) 2019/919 I pielikumu groza šādi:
            
                        1)
                     
                     
                        iekļauj šādus ierakstus:
                        
                                    
                                       Nr.
                                    
                                 
                                 
                                    
                                       Atsauce uz standartu
                                    
                                 
                              
                                    “35.
                                 
                                 
                                    EN ISO 7840:2021
                                 
                              
                                     
                                 
                                 
                                    Mazizmēra kuģi. Ugunsizturīgas degvielas šļūtenes
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Mazizmēra kuģi. Ugunsneizturīgas degvielas šļūtenes
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Mazizmēra kuģi. Kingstoni un korpusam caurejoši cauruļu veidgabali
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Mazizmēra kuģi. Iebūvēti dīzeļdzinēji. Dzinēja degvielas, eļļošanas padeves un elektrisko sistēmu sastāvdaļas
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Mazizmēra kuģi. Stūres rati”;
                                 
                              
                  
                        2)
                     
                     
                        svītro 5., 6., 9. un 10. ierakstu.
                     
                  
      
      
         
            II PIELIKUMS
            Īstenošanas lēmuma (ES) 2019/919 II pielikumā pievieno šādus ierakstus:
            
               
                           
                              Nr.
                           
                        
                        
                           
                              Atsauce uz standartu
                           
                        
                        
                           
                              Atsaukšanas datums
                           
                        
                     
                           “33.
                        
                        
                           EN ISO 9775:2017
                           Mazizmēra kuģi. Tālvadības stūres sistēmas piekardzinējiem ar jaudu 15-40 kW (ISO 9775:1990)
                        
                        
                           2023. gada 27. februāris
                        
                     
                           34.
                        
                        
                           EN ISO 15652:2017
                           Mazizmēra kuģi. Distances vadības sistēmas klāja mini hidrolaivām (ISO 15652:2003)
                        
                        
                           2023. gada 27. februāris
                        
                     
                           35.
                        
                        
                           EN ISO 16147:2017
                           Mazizmēra kuģi. Iebūvēti dīzeļdzinēji. Dzinēja degvielas padeves un elektrosistēmas (ISO 16147:2002, A1:2013)
                        
                        
                           2023. gada 27. februāris”.